
სახელმწიფო სარეგისტრაციო კოდი 300.280.010.14.011.06.111
საქართველოს ენერგეტიკის მარეგულირებელი ეროვნული კომისიის (სემეკ) დადგენილება №19
2003 წლის 30 სექტემბერი 
ქ. თბილისი
 “ელექტროენერგიის ტარიფების შესახებ” სემეკის 2003 წლის 15 აგვისტოს №14 დადგენილებაში ცვლილებებისა და დამატებების შეტანის შესახებ
სსიპ “საერთაშორისო თანამშრომლობის რეგიონალური ენერგეტიკული ცენტრის” (სთრეც) 2003 წლის 6 აგვისტოს №010/01-67 და 15 აგვისტოს №010/01-68 განაცხადების, საქართველოს პრეზიდენტის 2003 წლის 4 აგვისტოს №860/15 მომართვისა და საქართველოს სათბობ-ენერგეტიკის სამინისტროს სათანადო წერილების, აგრეთვე, სს “ეი-ი-ეს თელასის” 2003 წლის 3 სექტემბრის №1-04/377 განაცხადის საფუძველზე, “ელექტროენერგეტიკისა და ბუნებრივი გაზის შესახებ” საქართველოს კანონის მე-4 მუხლის მე-5 პუნქტის “ბ” ქვეპუნქტის, მე-5 მუხლის პირველი პუნქტის, 36-ე მუხლის მე-3 პუნქტის “ვ” და “თ” ქვეპუნქტების, აგრეთვე, 42-ე მუხლის შესაბამისად, საქართველოს ენერგეტიკის მარეგულირებელმა ეროვნულმა კომისიამ დაადგინა:


მუხლი 1.

1. “ელექტროენერგიის ტარიფების შესახებ” სემეკის 2003 წლის 15 აგვისტოს №14 დადგენილებაში (საქართველოს საკანონმდებლო მაცნე №88 15.08.2003 წ. მუხლი 759) შევიდეს შემდეგი ცვლელებები:

2. მე-6 მუხლი (მეზობელი ქვეყნების ენერგოსისტემებიდან მიღებული ელექტროენერგიის ღირებულება) ჩამოყალიბდეს შემდეგი რედაქციით:

3. “მეზობელი ქვეყნების ენერგოსისტემებიდან მიღებული ელექტროენერგიის ღირებულების ანგარიშსწორების და სსიპ “საერთაშორისო თანამშრომლობის რეგიონალური ენერგეტიკული ცენტრის” (სთრეც) მომსახურების კომპონენტი განისაზღვროს 0.1 თეთრი/კვტსთ, მათ შორის სთრეცისთვის 0.005 თეთრი/კვტსთ. თანხა ჩაირიცხება სესბის ტრანსფერტულ ანგარიშზე და აუნაზღაურდება შესაბამის ლიცენზიანტებს.”

დაემატოს შემდეგი შინაარსის 141 მუხლი: 


“მუხლი 14I
1. ამ დადგენილების მე-8 მუხლის მე-2, მე-3 და მე-9 მუხლის პირველი პუნქტები ამოქმედდეს 2003 წლის 1 დეკემბრიდან;

2. 2003 წლის 1 სექტემბრიდან 2003 წლის 1 დეკემბრამდე მოსახლეობის მიერ 220-380 ვოლტ ძაბვაზე მოხმარებული ელექტროენერგიის ტარიფი ქ. თბილისში, სს “ეი-ი-ეს თელასის” აბონენტებისთვის, განისაზღვროს 10,15 თეთრი/კვტსთ-ით; 

3. ამ მუხლის მე-2 პუნქტის მოქმედების პერიოდში:

ა) სს “ეი-ი-ეს თელასის” მიერ საქართველოს ელექტროენერგიის საბითუმო ბაზრიდან ელექტროენერგიის შესასყიდი, მათ შორის ელექტროენერგიის წარმოების, გადაცემის და დისპეტჩერიზაციის ლიცენზიანტების ტარიფები უცვლელია და განისაზღვრება ამ დადგენილების 1-ლი-მე-6 მუხლების შესაბამისად;

ბ) სს “ეი-ი-ეს თელასის” ელექტროენერგიის განაწილების ტარიფები, მომხმარებელთა კატეგორიების მიხედვით:

ცხრილი №12

	№
	ძაბვა
	თეთრი/კვტსთ

	1
	2
	3

	1
	220-380 ვოლტი (მოსახლეობა)
	6.253

	2
	220-380 ვოლტი (მოსახლეობის გარდა)
	7.52

	3
	6-10კილოვოლტი
	5.52


























“.

მუხლი 2.

ეს დადგენილება ამოქმედდეს მისი გამოქვეყნებიდან მე-15 დღეს და მიეცეს უკუქცევითი ძალა 2003 წლის 1 სექტემბრიდან. 

თავმჯდომარე დ. მირცხულავა









